《送上官基察推同年》
宋代·冯山

我蜀君闽中，相去万里馀。同年皆白头，此别当何如。

君行久或抳，一出无停车。相忘岂人情，时寄西南书。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。